CELEX: 62010CN0051
Language: mt
Date: 2010-02-01 00:00:00
Title: Kawża C-51/10 P: Appell ippreżentat fl- 1 ta’ Frar 2010 minn Agencja Wydawnicza Technopol sp. z o.o. kontra s-sentenza tal-Qorti tal-Prim’Istanza (It-Tieni Awla), tad- 19 ta’ Novembru 2009 , fil-Kawża T-298/06 — Agencja Wydawnicza Technopol sp. z o.o. vs L-Uffiċċju għall-Armonizzazzjoni fis-Suq Intern (Trade marks u Disinni)

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/17
            
         Appell ippreżentat fl-1 ta’ Frar 2010 minn Agencja Wydawnicza Technopol sp. z o.o. kontra s-sentenza tal-Qorti tal-Prim’Istanza (It-Tieni Awla), tad-19 ta’ Novembru 2009, fil-Kawża T-298/06 — Agencja Wydawnicza Technopol sp. z o.o. vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-51/10 P)
   2010/C 113/25
   Lingwa tal-kawża: l-Ingliż
   
      Partijiet
   
   
      Appellanti: Agencja Wydawnicza Technopol sp. Z o.o. (rappreżentanti: A. von Mühlendahl, H. Hartwig, avukati)
   
      Appellat: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla d-Deċiżjoni tal-Qorti tal-Prim’Istanza, tad-19 ta’ Novembru 2009, fil-Kawża T-298/2006
            
         
               —
            
            
               tibgħat il-kawża mill-ġdid quddiem il-Qorti Ġenerali
            
         
               —
            
            
               tikkundanna lill-UASI għall-ispejjeż quddiem il-Qorti tal-Ġustizzja
            
         
      Aggravji u argumenti prinċipali
   
   L-appellanti ssostni li l-Qorti tal-Prim’Istanza kisret l-Artikolu 7(1)(ċ) tar-Regolament dwar it-trade mark Komunitarja (1) billi applikat kriterji legali żbaljati meta kkonstatat li t-trade mark tal-appellanti ma setgħetx tiġi rreġistrata.
   L-appellanti ssostni ulterjorment li l-Qorti tal-Prim’Istanza kisret l-Artikolu 7(1)(ċ) jew l-Artikolu 76 tar-Regolament dwar it-Trade mark Komunitarja, jew dawn iż-żewġ dispożizzjonijiet f’daqqa, billi ma ħaditx debitament inkunsiderazzjoni l-prassi tal-UASI fir-rigward tar-reġistrazzjoni tat-trade marks komposti minn ċifri jew minn indikazzjoni tal-kontenut tal-pubblikazzjonijiet.
   
      (1)  Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146)